section_heading: Nastanak
paragraph_text: U ožujku 2009., Madonnina glasnogovornica je potvrdila da je Madonna napisala tri nove pjesme za kompilaciju, te da je za dvije pjesme potvrđen Paul Oakenfold kao producent. U svibnju 2009. na internet je procurila demosnimka "Revolver" koju su otpjevali RaVaugn i The Jackie Boysi. Kada je pjesma "Celebration" izdana kao singl, glasine su postajale sve jače da je upravo "Revolver" druga nova pjesma s kompilacije. Prije nego što je kompilacija 29. rujna 2009. izdana, "Revolver" se našao na internetu. U prosincu 2009. je potvrđeno da će "Revolver" biti drugi službeni singl. Prvo će se izdati u Ujedinjenom Kraljevstvu 14. prosinca 2009. u digitalnom obliku, dok će se u istom formatu u ostatku svijeta pojaviti 29. prosinca. 2009. CD singl je najavljen za siječanj 2010.